OpenLLM-France/wikimedia huggingface dataset:
# La maledicció del diable

La maledicció del diable (títol original en anglès: Night of the Demon) és una pel·lícula britànica de sèrie B dirigida per Jacques Tourneur, estrenada el 1957. Ha estat doblada al català

## Argument

El Professor Harrington, que denunciava les activitats demonològiques del Doctor Julian Karswell, ha trobat la mort en un estrany accident de cotxe. El seu col·lega, el savi americà John Holden, vingut a Londres participar en un congrés de parapsicologia, investiga sobre la seva desaparició...

## Repartiment

* Dana Andrews: John Holden
* Peggy Cummins: Joanna Harrington
* Niall MacGinnis: Doctor Karswell
* Maurice Denham: Professor Henry Harrington
* Athene Seyler: Sra. Karswell
* Liam Redmond: Mark O'Brien
* Reginald Beckwith: M. Meek
* Ewan Roberts: Lloyd Williamson
* Peter Elliott: Kumar
* Rosamund Greenwood: Sra. Meek
* Brian Wilde: Rand Hobart
* Richard Leech: Inspector Mottram
* Lloyd Lamble: Simmons, un policia
* Peter Hobbes: Superintendant
* Janet Barrow: Sra. Hobart
* Percy Herbert: granger

## Producció

* Jacques Tourneur no volia que es veiés el monstre al començament i al final de la pel·lícula, va ser una idea del productor Hal E. Chester. El que volia Tourneur, era que s'inserís al final de la pel·lícula, en l'escena de l'estació, quatre imatges del monstre que mata Karswell, i els espectadors s'haurien demanat si havien vist verdaderament aquesta imatge.

## Al voltant de la pel·lícula

* Té diversos títols alternatius: Night of the Demon, títol inicial d'explotació britànic, i Curse of the Demon, títol escollit per la seva explotació — escurçada — als Estats Units, per tal d'aprofitar l'èxit de la pel·lícula The Curse of Frankenstein, estrenada l'any precedent.
* Martin Scorsese ha classificat aquesta pel·lícula en el 9è lloc entre les pel·lícules de terror més espantoses.

## Bibliografia

* Monthly Film Bulletin, num. 288 (anglès)
* Cahiers du cinéma, num. 190, maig 1967 (francès)
* Positif, num. 83, abril 1967; num. 515, gener 2004 (francès)
* François Rivière, "Rendez-vous amb la peur" et autres nouvelles fantastiques portées a l'écran, Éditions des Cahiers du cinema, 2005, 352 p. ISBN 2-88642-426-3 Error en ISBN: suma de verificació no vàlida (francès)

## Referències

* ↑ «La maledicció del diable». esadir.cat.
* ↑ «Curse of the Demon». The New York Times.
* ↑ Entrevista de Jacques Tourneur per Joel Sielgel, apareguda a Cinefantastique el 1973
* ↑ 11 Scariest Horror Movies of All Time
# Levend

Levend foren unes milícies irregulars otomanes a les quals es pagava per jornada de servei. Hi havia els levend de mar (deniz), que servien a la marina i els de terra (kara) que servien al continent. Es creu que el seu nom deriva de l'italià levantino que els venecians donaven als soldats reclutats a les seves possessions al Llevant; el nom el van utilitzar els otomans per designar als mercenaris reclutats a la mar Mediterrània, especialment a Grècia i illes gregues, a Dalmàcia i a la costa occidental d'Anatòlia poblada de grecs.
El nom deriva del Levantino, que significa persona del Llevant (Mediterrani Oriental) en italià. Així era com els italians (genovesos i venecians) solien anomenar els mariners otomans, un nom que va ser adoptat també pels mateixos turc-otomans. L'ús de la paraula levend per a la descripció dels mariners va aparèixer per primera vegada en turc otomà durant el segle xvi. Aquest nom es va aplicar al barri, ja que en el segle xviii, el kapudan paixà otomà Cezayirli Gazi Hasan Paşa tenia una granja aquí i al segle xix es va construir un conjunt de casernes navals en l'àrea de la granja.

## Vegeu també

* Yegen Osman Paixà

## Referències

* ↑ Enciclopèdia de l'Islam, V, 733-734
* 1 2 «Kıyafet-i Asakir-i Bahriyye: Costumes and ranks of the Ottoman Navy». Arxivat de l'original el 2009-09-29. [Consulta: 22 febrer 2016].
* ↑ Sevan Nişanyan. Sözlerin Soyağacı: Çağdaş Türkçenin Etimolojik Sözlüğü. URL: http://www.nisanyansozluk.com/search.asp?w=levent%5BEnllaç+no+actiu%5D Consultat el 30 d'octubre del 2009.
* ↑ Haldun Hürel. Semtleri, Mahalleri, Caddeleri ve Sokakları A'dan Z'ye İstanbul'un Alfabetik Öyküsü. İkarus, 2008. ISBN 978-975-999-290-3. Page 220.
# Levent

Levent és una mahalle i un dels principals districtes de negocis d'Istanbul, Turquia, ubicat a la part europea de la ciutat. Forma part del municipi (belediye) de Beşiktaş, i està situat al nord del Corn d'Or, a la costa occidental de l'estret del Bòsfor.
Levent està en competència directa amb el proper districte financer de Maslak, pel que fa als projectes de nous gratacels. Un dels grups de gratacels de la ciutat es troba aquí, ben amagat darrere dels turons del Bòsfor, i sense pertorbar l'ambient de la històrica península d'Istanbul, que es troba a força distància.
A Levent es troba el gratacel acabat més alt de Turquia, l'Istanbul Sapphire, de 54 pisos, amb una alçada de 238 metres (261 metres incloent-n'hi l'antena).

## Notes

* ↑ «Emporis: Levent». Arxivat de l'original el 2007-03-14. [Consulta: 21 desembre 2011].
* 1 2 Emporis: Sapphire
# Levenda

Levenda (en rus: Левенда) és un poble de l'óblast de Vladímir, a Rússia, segons el cens del 2010 tenia 179 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# La núvia del diable

La núvia del diable (títol original en anglès: The Devil Rides Out) és una pel·lícula britànica de Terence Fisher, estrenada el 1968. Ha estat doblada al català.

## Argument

Quan Simon no acudeix a la reunió anual amb els seus amics, el Duc de Richleau i Rex Van Ryn comencen a preocupar-se. Aviat descobreixen que ha ingressat en una secta satànica, el líder de la qual és el Duc Mocata, que utilitza innocents, a qui renten el cervell per mitjà d'hipnosi, i després sacrifiquen en honor del diable. Encara que Richleau està disposat a evitar que morin més innocents, la tasca a què haurà d'enfrontar-se no serà senzilla.

## Repartiment

* Christopher Lee: el duc de Richleau
* Charles Gray: Mocata
* Nike Arrighi: Tanith Carlisle
* Leon Greene: Rex Van Ryn
* Patrick Mower: Simon Aron
* Gwen Ffrangcon Davies: la comtessa
* Sarah Lawson: Marie Eaton
* Paul Eddington: Richard Eaton
* Rosalyn Landor: Peggy Eaton
* Russell Waters: Malin

## Bibliografia

* Monthly Film Bulletin, n° 414 (anglès)
* Sight and Sound, estiu 1968, p. 162 (anglès)
* Cahiers du cinéma, n° 216, octubre 1969; n° 217, novembre 1969 (francès)

## Referències

* ↑ «La núvia del diable». esadir.cat.
* ↑ «The Devil Rides Out». The New York Times.
# La núvia del vent

La núvia del vent (Die Windsbraut) és un oli sobre tela pintat el 1913-1914 per Oskar Kokoschka. És al Museu d'Art de Basilea. És l'obra més coneguda de Kokoschka, una pintura al·legòrica que mostra un autoretrat de l'artista, ajagut al costat de la seva amant Alma Mahler.
Kokoschka conegué Mahler, enviudada recentment de Gustav Mahler, el 1912. S'inicià una història d'amor apassionada, durant la qual Kokoscka realitzà nombrosos dibuixos i pintures de Mahler. La núvia del vent mostra Mahler en un son serè al costat de Kokoschka, despert i amb la mirada fixa. La separació de la parella el 1914 tingué un efecte profund en Kokoschka i la seva expressiva pinzellada esdevingué més turbulenta.
Mentre Kokoschka pintava el quadre, el poeta Georg Trakl el visitava gairebé cada dia i lloà l'obra al seu poema Die Nacht ("La nit").

## Referències

* Johnson, Ken. Modernity Met With Hope and Despair, The New York Times, July 30, 2009
* Grosenick, Uta; Wolf, Norbert. Expressionism, p. 62. Taschen, 2004.
* Alma a l'obra d'Oskar Kokoschka
# Legió V

«Legió V» té aquests significats:
La denominació Legió V (legio V) es donà, durant la República i l'Imperi, a les següents legions romanes:
* Legió V Alaudae: del 52 aC al 70; creada per Juli Cèsar.
* Legió V Macedonica: del 43 aC a després del 400; creada per August.
** Legió V Urbana: probable nom anterior de la Legió V Macedonica.
** Legió V Gallica: probable nom anterior de la Legió V Macedonica.
# Limfoblast

Un limfoblast, en anglès:lymphoblast, és una cèl·lula precursora limfoide immadura (naive), que difereix del limfòcit madur. Els limfoblasts es troben a la medul·la òssia normal, en proporció petita. En comparació amb el limfòcit madur, el limfoblast presenta major abundància citoplasmàtica i nucli cel·lular amb la cromatina menys condensada. La seva mida es troba entre 10 i 20 μm. Els limfoblasts es poden distingir al microscopi dels mieloblasts pel fet de tenir nuclèols menys distingibles, més cromatina condensada, i l'absència de grànuls citoplasmàtics.

## Referències

* ↑ Janeway's Immunobiology, 8th edition, Chapter 1, page 22
* ↑ Gillian Rozenberg. Microscopic Haematology: A Practical Guide for the Laboratory. Elsevier Australia, 23 març 2011, p. 106–. ISBN 978-0-7295-4072-8 [Consulta: 29 maig 2011].
* ↑ Kumar, Vinay; Abbas, Abul K.; Fausto, Nelson; Aster, Jon C.. Robbins and Cotran Pathologic Basis of Disease. Philadelphia: Saunders, 2010, p. 602. ISBN 978-1-4160-3121-5. 8th edition.
# Lipati

Lipati (en rus: Липаты) és un poble de l'óblast de Kírov, a Rússia, segons el cens del 2010 tenia 25. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Les Jours gris

Les Jours gris és una pel·lícula francesa dirigida per Iradj Azimi i estrenada el 1974.
Va ser presentat al 27è Festival Internacional de Cinema de Canes en la categoria Perspectives del cinema francès. Fou rodada a cap Fréhel (Bretanya)

## Sinopsi

Un ancià s'instal·larà en una pensió després de deixar la seva casa al seu fill. Un dia, el recull i el porta a una casa antiga, on podrà assaborir els últims bons moments de la vida.

## Repartiment

* Jean Dasté: el vell
* Pierre Bernard: el fill
* Raphaele Devins: nora (com Raphaële Devins)
* Sandra Majero: la jove veïna
* Etienne Dirand: el gestor de pensions
* Yvon Lec: un pensionista
* Paul Hébert: un pensionista
* Josée Destoop: la jove

## Notes i referències

* ↑ «LES JOURS GRIS - Festival de Cannes». Festival de Cannes..
* ↑ L2TC.com - Lieux de Tournage Cinématographique
* ↑ Le jour gris a unifrance.org
# Les Granges (Aube)

Les Granges és un municipi francès al departament de l'Aube i a la regió del Gran Est. L'any 2007 tenia 78 habitants.

## Demografia
### Població

El 2007 la població de fet de Les Granges era de 78 persones. Hi havia 28 famílies de les quals 4 eren unipersonals (4 homes vivint sols), 4 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:

### Habitatges

El 2007 hi havia 37 habitatges, 32 eren l'habitatge principal de la família, 2 eren segones residències i 3 estaven desocupats. Tots els 36 habitatges eren cases. Dels 32 habitatges principals, 30 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 4 tenien dues cambres, 7 en tenien tres, 9 en tenien quatre i 13 en tenien cinc o més. 9 habitatges disposaven pel capbaix d'una plaça de pàrquing. A 11 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Granges el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 4 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 4 | 30 a 34 | 0 |
| 4 | 25 a 29 | 4 |
| 4 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 46 persones, 34 eren actives i 12 eren inactives. De les 34 persones actives 29 estaven ocupades (16 homes i 13 dones) i 5 estaven aturades (1 home i 4 dones). De les 12 persones inactives 8 estaven jubilades i 4 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de construcció.
Dels 2 establiments de servei als particulars que hi havia el 2009, 1 era una fusteria i 1 lampisteria.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
# Les Grangettes

Les Grangettes és un municipi francès situat al departament del Doubs i a la regió de Borgonya - Franc Comtat. L'any 2007 tenia 205 habitants.

## Demografia
### Població

El 2007 la població de fet de Les Grangettes era de 205 persones. Hi havia 82 famílies de les quals 20 eren unipersonals (12 homes vivint sols i 8 dones vivint soles), 27 parelles sense fills, 31 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 222 habitatges, 82 eren l'habitatge principal de la família, 138 eren segones residències i 2 estaven desocupats. 165 eren cases i 56 eren apartaments. Dels 82 habitatges principals, 73 estaven ocupats pels seus propietaris i 10 estaven llogats i ocupats pels llogaters; 2 tenien una cambra, 4 en tenien dues, 8 en tenien tres, 16 en tenien quatre i 52 en tenien cinc o més. 77 habitatges disposaven pel capbaix d'una plaça de pàrquing. A 32 habitatges hi havia un automòbil i a 46 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Grangettes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 4 |
| 4 | 65 a 69 | 4 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 12 | 45 a 49 | 4 |
| 8 | 40 a 44 | 12 |
| 4 | 35 a 39 | 4 |
| 4 | 30 a 34 | 0 |
| 12 | 25 a 29 | 12 |
| 0 | 20 a 24 | 8 |
| 4 | 15 a 19 | 4 |
| 12 | 10 a 14 | 4 |
| 4 | 5 a 9 | 8 |
| 4 | 0 a 4 | 8 |

## Economia

El 2007 la població en edat de treballar era de 128 persones, 94 eren actives i 34 eren inactives. De les 94 persones actives 88 estaven ocupades (45 homes i 43 dones) i 8 estaven aturades (3 homes i 5 dones). De les 34 persones inactives 10 estaven jubilades, 13 estaven estudiant i 11 estaven classificades com a «altres inactius».

### Ingressos

El 2009 a Les Grangettes hi havia 98 unitats fiscals que integraven 250 persones, la mediana anual d'ingressos fiscals per persona era de 25.698 €.

### Activitats econòmiques

Dels 6 establiments que hi havia el 2007, 1 era d'una empresa d'hostatgeria i restauració, 1 d'una empresa immobiliària i 4 d'empreses de serveis.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Les Grangettes a l'INSEE.
* Évolution et structure de la population Fitxa amb el detall de dades de Les Grangettes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Leuconia

Leuconia és un gènere d'esponja calcària de la familia Baeriidae. Aquest gènere va ser descrit per primera vegada per l'anatomista i zoòleg anglès Robert Edmond Grant el 1833. És el gènere tipus de la família Baeridae.

## Taxonomia

El gènere inclou diverses espècies,
* Leuconia alaskensis
* Leuconia dura
* Leuconia johnstoni
* Leuconia joubini
* Leuconia nivea
* Leuconia ochotensis
* Leuconia usa

## Referències

* ↑ «WoRMS - World Register of Marine Species - Leuconia Grant, 1833». [Consulta: 28 febrer 2021].
* ↑ Grant, R. E. (1833). Lectures on Comparative Anatomy and Animal Physiology. Lecture IV. On the classification of the organs of animals, and on the organs of support in animalcules and poripherous animals. The Lancet, 1(531), 193–200.
* ↑ «WoRMS - World Register of Marine Species - Baeriidae Borojevic, Boury-Esnault & Vacelet, 2000». [Consulta: 28 febrer 2021].
* ↑ «ADW: Leuconia: CLASSIFICATION». [Consulta: 28 febrer 2021].
# Leuconia johnstoni

Leuconia johnstoni és una espècie d'esponja calcària, marina i amb espícules formades per carbonat de calci. L'esponja pertany al gènere Leuconia i a la família Baeriidae. El nom científic de l'espècie va ser publicat per primera vegada el 1871 per Herbert James Carter.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Leuconia johnstoni Carter, 1871. Accessed through: World Register of Marine Species at: http://www.marinespecies.org/aphia.php?p=taxdetails&id=132200 on 2021-03-01
# Llac distròfic

Un llac distròfic es refereix a llacs amb les aigües acolorides de color del te o marronoses. Distròfic deriva del grec i significa d'alimentació difícil. També reben el lloc de lacs húmics. El color de les aigües d'aquests llacs es deu a l'alta concentració de substàncies húmiques i àcids orgànics en suspensió en l'aigua. Malgrat que els llacs distròfics es consideren habitualment àcids i oligotròfics poden variar molt en termes de pH i productivitat. Són comuns en la taigà d'Euràsia i Amèrica del Nord.

## Referències

* ↑ Hansen, K. 1959. The terms Gyttja and Dy. Hydrobiologia: 309-315.
* ↑ Hansen, K. 1962. The dystrophic lake type. Hydrobiologia 19: 183-191
# Lesueurigobius koumansi

Lesueurigobius koumansi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 11 cm de longitud total.

## Hàbitat

És un peix marí, de clima tropical i demersal que viu fins als 50-135 m de fondària.

## Distribució geogràfica

Es troba a l'Atlàntic oriental: des del Gabon fins a Luanda (Angola).

## Observacions

És inofensiu per als humans.

## Referències

* ↑ Whitley G. P., 1950. New fish names. Proc. R. Zool. Soc. N. S. W. v. for 1948-49. 44.
* ↑ BioLib (anglès)
* ↑ Norman, J. R., 1935. Coast fishes. Part I. The South Atlantic. Discovery Reports v. 12: 1-58.
* 1 2 3 4 FishBase (anglès)
* ↑ Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* ↑ Bianchi, G., K.E. Carpenter, J.-P. Roux, F.J. Molloy, D. Boyer i H.J. Boyer, 1993. FAO species identification field guide for fishery purposes. The living marine resources of Namibia. FAO, Roma, Itàlia. 250 p.

## Enllaços externs

* AQUATAB
# Leszek Engelking

Leszek Engelking (Chorzów i Bytom, 2 de febrer de 1955 - Pruszków, 22 d'octubre de 2022) va ser un poeta, escriptor, crític, historiador de la literatura i traductor polonès.

## Obra
### Prosa

* Szczęście i inne prozy, 2007

### Poesia

* Autobus do hotelu Cytera, 1979
* Haiku własne i cudze, 1991
* Mistrzyni kaligrafii i inne wiersze, 1994
* Dom piąty, 1997
* I inne wiersze, 2000
* Muzeum dzieciństwa, 2011
* Komu kibicują umarli?, 2013
* Suplement, 2016

### Antologies

* Wyspy na jeziorze, 1988
* Oleg Pastier, Karol Chmel, Ivan Kolenič, Oko za ząb. Trzej współcześni poeci słowaccy, 2006
* Maść przeciw poezji. Przekłady z poezji czeskiej, 2008

### Assaig i crítica

* Vladimir Nabokov, 1989
* Vladimir Nabokov. Podivuhodný podvodník, 1997
* Surrealizm, underground, postmodernizm. Szkice o literaturze czeskiej, 2001
* Codzienność i mit. Poetyka, programy i historia Grupy 42 w kontekstach dwudziestowiecznej awangardy i postawangardy, 2005
* Chwyt metafizyczny. Vladimir Nabokov - estetyka z sankcją wyższej rzeczywistości, 2011

## Obra en espanyol

* Museo de la infancia. Traducció de Gerardo Beltán, Xavier Farré, Abel Murcia, Saragossa, entretrés, 2010

## Referències

* ↑ «Leszek Engelking nie żyje. Był autorem m.in. przekładów T. S. Eliota i Kundery» (en polonès). Wprost, 23-10-2023.
* 1 2 «Instytut Teorii Literatury, Teatru i Sztuk Audiowizualnych - dr Leszek Engelking», 05-02-2011. Arxivat de l'original el 2011-02-05.
# Llamil Simes

Llamil Simes dit "El Turc" (Córdoba, ? - ?, 20 de febrer de 1980) fou un futbolista argentí, que jugava com a davanter.
Nascut a Córdoba, va sorgir del Club Atlético Huracán on s'hi va estar entre 1943 i 1947, passant pel Racing Club de Avellaneda entre 1948 i 1955. "El Turc" va ser titular del Tricampionat del Racing de 1949, 1950 i 1951, amb una inoblidable davantera, al costat de Rubén Bravo i Norberto Méndez. És el tercer golejador històric de l'Acadèmia, darrere d'Evaristo Barrera i Pizzutti. Finalment va passar pel Club Atlético Tigre el 1956, any en què va acabar la seua carrera futbolística. Va marcar 154 gols en primera divisió, xifra que el situa entre els vint primers golejadors de la història. No obstant això, en una època de veritables cracks (Moreno, Méndez, Labruna, Pontoni i tants més), mai va tenir lloc amb la casaca argentina. Un dels grans oblidats. Fou Màxim golejador del campionat argentí de futbol l'any 1949 amb 26 gols.

## Referències

* ↑ http://www.rsssf.com/tablesa/argtops.html RSSSF